title: A Tanács határozata (2004. április 29.) az Európai Közösségnek az Európai Szervezet a Légiközlekedés Biztonságáért nevű szervezethez történő csatlakozásáról szóló jegyzőkönyv Európai Közösség általi megkötéséről

text:
Fontos jogi nyilatkozat

|

32004D0636

Hivatalos Lap L 304 , 30/09/2004 o. 0209 - 0209

		A Tanács határozata(2004. április 29.)az Európai Közösségnek az Európai Szervezet a Légiközlekedés Biztonságáért nevű szervezethez történő csatlakozásáról szóló jegyzőkönyv Európai Közösség általi megkötéséről(2004/636/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének második albekezdésével,tekintettel a Bizottság javaslatára,tekintettel az Európai Parlament véleményére [1],mivel:(1) A légtér zsúfoltsága és az egységes európai légtér közeli végrehajtása megköveteli, hogy sürgős intézkedéseket hozzanak közösségi szinten és az Európai Szervezet a Légiközlekedés Biztonságáért (Eurocontrol) keretében.(2) A Közösségnek kizárólagos vagy a tagállamaival megosztott hatásköre van egyes, a többször módosított és az aláírásra 1997. június 27-én megnyitott jegyzőkönyvvel konszolidált, a légiközlekedés biztonságával kapcsolatos együttműködésre vonatkozó, 1960. december 13-i nemzetközi Eurocontrol-egyezmény (felülvizsgált egyezmény) hatálya alá tartozó területeken. A Közösségnek az e hatáskörök gyakorlása céljából az Eurcontrolhoz történő csatlakozása a felülvizsgált egyezmény 40. cikke alapján történhet.(3) A Bizottság a Közösség nevében tárgyalásokat folytatott az Eurocontrol szerződő feleivel egy, az Európai Közösségnek az Eurocontrolhoz történő csatlakozásáról szóló jegyzőkönyvről (a Jegyzőkönyv).(4) A Jegyzőkönyvet a Közösség nevében 2002. október 8-án írták alá, a megkötésére is figyelemmel.(5) A Közösség és a tagállamok közötti együttműködési kötelezettségnek megfelelően szükséges, hogy a Közösség és az Eurocontrolban részes tagállamok egyidejűleg erősítsék meg a Jegyzőkönyvet és a felülvizsgált egyezményt azért, hogy annak rendelkezéseit egységesen és teljesen alkalmazzák a Közösségen belül.(6) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösségnek az Európai Szervezet a Légiközlekedés Biztonságáért nevű szervezethez történő csatlakozásáról szóló jegyzőkönyvet a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megerősítő okiratnak az e határozathoz csatolt hatásköri nyilatkozattal együtt a Közösség nevében a Belga Királyság kormányánál a Jegyzőkönyv 9. cikke (2) bekezdésének megfelelően történő letétbe helyezésére jogosult személyt.Az jegyzőkönyv megerősítő okiratát a Közösség azzal egyidejűleg helyezi letébe, hogy a többi tagállam a jegyzőkönyv és a felülvizsgált egyezmény megerősítő okiratát letétbe helyezi.Kelt Luxembourgban, 2004. április 29-én.a Tanács részérőlaz elnökM. McDowell[1] 2004. április 20-i vélemény (a Hivatalos Lapban még nem tették közzé).--------------------------------------------------Jegyzőkönyvaz Európai Közösségnek a többször módosított és az 1997. június 27-i jegyzőkönyvvel konszolidált, a légi közlekedés biztonságával kapcsolatos együttműködésre vonatkozó, 1960. december 13-i nemzetközi Eurocontrol-egyezményhez történő csatlakozásárólAZ ALBÁN KÖZTÁRSASÁG,A NÉMETROSZÁGI SZÖVETSÉGI KÖZTÁRSASÁG,AZ OSZTRÁK KÖZTÁRSASÁG,A BELGA KIRÁLYSÁG,A BOLGÁR KÖZTÁRSASÁG,A CIPRUSI KÖZTÁRSASÁG,A HORVÁT KÖZTÁRSASÁG,A DÁN KIRÁLYSÁG,A SPANYOL KIRÁLYSÁG,A FINN KÖZTÁRSASÁG,A FRANCIA KÖZTÁRSASÁG,NAGY BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,A GÖRÖG KÖZTÁRSASÁG,A MAGYAR KÖZTÁRSASÁG,ÍRORSZÁG,AZ OLASZ KÖZTÁRSASÁG,A MACEDÓNIA VOLT JUGOSZLÁV KÖZTÁRSASÁG,A LUXEMBURGI NAGYHERCEGSÉG,A MÁLTAI KÖZTRSASÁG,A MOLDOVAI KÖZTÁRSASÁG,A MONACÓI HERCEGSÉG,A NORVÉG KIRÁLYSÁG,A HOLLAND KIRÁLYSÁG,A PORTUGÁL KÖZTÁRSASÁG,ROMÁNIA,A SZLOVÁK KÖZTÁRSASÁG,A SZLOVÉN KÖZTÁRSASÁG,A SVÉD KIRÁLYSÁG,A SVÁJCI ÁLLAMSZÖVETSÉG,A CSEH KÖZTÁRSASÁG,A TÖRÖK KÖZTÁRSASÁG,ésAZ EURÓPAI KÖZÖSSÉG,TEKINTETTEL az 1978. november 21-i jegyzőkönyvvel módosított 1970. július 6-i kiegészítő jegyzőkönyvvel és a mindkettőt módosító 1981. február 12-i jegyzőkönyvvel módosított, az 1977. június 27-i jegyzőkönyvvel módosított és konszolidált, a légi közlekedés biztonságával kapcsolatos együttműködésre vonatkozó, 1960. december 13-i nemzetközi Eurocontrol-egyezményre, a továbbiakban: "egyezmény", és különösen annak 40. cikkére,TEKINTETTEL azokra a hatáskörökre, amelyeket az 1997. október 2-i Amszterdami Szerződéssel felülvizsgált, az Európai Közösséget létrehozó 1950. március 25-i szerződés ruházott az Európai Közösségre egyes, az egyezmény hatálya alá tartozó területeken,MIVEL az Európai Közösség azon tagjai, amelyek tagjai az Eurocontrolnak, az aláírásra 1997. június 17-én megnyitott, az egyezményt konszolidáló jegyzőkönyv elfogadásakor kijelentették, hogy aláírásuk semmiben sem sérti a Közösség kizárólagos hatáskörét egyes, az egyezmény hatálya alá tartozó területeken, sem a Közösségnek egy ilyen hatáskör gyakorlása céljából az Eurocontrolhoz történő csatlakozása;MIVEL a Közösség egyezményhez való csatlakozásának célja az "Európai Szervezet a Légi Közlekedés Biztonságáért", a továbbiakban: "Eurocontrol", segítése a célkitűzései megvalósításában, amint azok az egyezményben szerepelnek, különösen azon célkitűzésének, hogy létrehozzanak egy egységes és hatékony szervezetet, amelynek feladata az európai légi közlekedés igazgatása politikájának a meghatározása;MIVEL az Európai Közösségnek az Eurocontolhoz való csatlakozása megkívánja, hogy tisztázzák az egyezmény rendelkezései Európai Közösségre és annak tagállamaira való alkalmazásának a módját;MIVEL az Európai Közösségnek az egyezményhez történő csatlakozására vonatkozó feltételeknek lehetővé kell tenniük a Közösség számára, hogy az Eurocontrol keretében gyakorolhassa azokat a hatásköröket, amelyeket a tagállamai ruháztak rá;MIVEL 1987. december 2-án Londonban a Spanyol Királyság és az Egyesült Királyság külügyminiszterei együttes nyilatkozatukban szorosabb együttműködésben állapodtak meg a gibraltári repülőtér használatát illetően; és mivel ez a megállapodás még nem lépett hatályba,A KÖVETKEZŐKBEN ÁLLAPODTAK MEG:1. cikkAz Európai Közösség, hatásköre keretében, csatlakozik az egyezményhez az e jegyzőkönyvben meghatározott feltételekkel, az egyezmény 40. cikke rendelkezéseinek megfelelően.2. cikkAz Európai Közösség számára, hatásköre keretében, az egyezményt az útvonal-léginavigációs szolgálatokra, valamint a tagállamainak az egyezmény II. mellékletében felsorolt azon repüléstájékoztató körzeteiben zajló légi közlekedést érintő bevezető és repülőtéri szolgálatokra kell alkalmazni, amelyek az Európai Közösséget létrehozó szerződés területi hatálya keretei között találhatók.E jegyzőkönyvnek a gibraltári repülőtérre történő alkalmazása nem érinti a Spanyol Királyság és az Egyesült Királyság jogi álláspontját az azon terület feletti szuverenitás vitatott kérdésében, ahol ez a repülőtér található.E jegyzőkönyvnek a gibraltári repülőtérre történő alkalmazása a Spanyol Királyság és az Egyesült Királyság külügyminisztereinek 1987. december 2-i együttes nyilatkozatában foglalt megállapodás hatálybalépéséig fel van függesztve. A Spanyol Királyság és az Egyesült Királyság kormánya értesíti e jegyzőkönyv többi szerződő felét a hatálybalépés időpontjáról.3. cikkE jegyzőkönyv rendelkezéseire is figyelemmel, az egyezmény rendelkezéseit úgy kell értelmezni, mint amely magában foglalja az Európai Közösséget, annak hatásköre keretében, és az egyezmény szerződő felei, valamint a képviselőik megnevezésére használt különféle kifejezéseket ennek megfelelően kell érteni.4. cikkAz Európai Közösség nem járul hozzá az Eurocontrol költségvetéséhez.5. cikkA 6. cikk szerinti szavazati jogai gyakorlásának sérelme nélkül, az Európai Közösség képviseltetheti magát és részt vehet az Eurocontrol valamennyi szervének munkájában, amelyek keretében tagállamainak bármelyike jogosult arra, hogy szerződő félként képviselve legyen, és ahol a hatáskörébe tartozó kérdéseket kezelni lehet, a pénzügyi ellenőrzési feladatokat ellátó szervek kivételével.Az Eurocontrol valamennyi olyan szervében, amelyekben részt vehet, az Európai Közösség érvényesíti álláspontját, hatásköre keretében, intézményi szabályainak megfelelően.Az Európai Közösség nem jelölhet tagokat az Eurocontrol választott szerveibe, sem az azon szervekben lévő funkciók betöltésére, amelyekben joga van részt venni.6. cikk(1) Az Európai Közösség kizárólagos hatáskörébe tartozó kérdésekre vonatkozó határozatokat illetően, és az egyezmény 8. cikkében előírt szabályok alkalmazásában, az Európai Közösség az egyezmény értelmében gyakorolja a tagállamai szavazati jogát, s az Európai Közösség egyszerű vagy súlyozott szavazatait összesíteni kell az említett 8. cikkben előírt többség meghatározásához. Ha a Közösség szavaz, akkor a tagállamai nem szavaznak.Az egyezmény háromnegyedes többségű határozat meghozatalára vonatkozó kérelemhez szükséges szerződő felei számának meghatározása céljából, amint azt a 8. cikk (2) bekezdése első albekezdésének végén előírták, a Közösséget úgy tekintik, mint amely képviseli azon tagállamait, amelyek tagjai az Eurocontrolnak.(2) Elhalasztják egy különleges kérdésre vonatkozóan javasolt olyan határozat meghozatalát, amelyről a Közösségnek szavaznia kell, ha azt az egyezmény egy olyan szerződő fele kéri, amely nem tagja az Európai Közösségnek. Az e halasztással nyert időt arra használják fel, hogy az egyezmény szerződő felei az Eurocontrol Ügynökség közreműködésével konzultációkat folytassanak egymással a javasolt határozatról. Ha ilyen kérelmet nyújtanak be, a határozathozatalt legfeljebb egy hat hónapos időszakra lehet elhalasztani.Azoknál a határozatoknál, amelyek az Európai Közösség kizárólagos hatáskörébe nem tartozó kérdésekre vonatoznak, az Európai Közösség tagállamai szavaznak a 8. cikkben előírt szavazati jogaiknak megfelelően, és az Európai Közösség nem szavaz.(3) Az Európai Közösség minden egyes esetben értesíti az egyezmény többi szerződő felét azokról az esetekről, amikor a Közgyűlés, a Tanács, valamint azon döntéshozó szervek, amelyekre a Közgyűlés vagy a Tanács hatásköröket ruházott át, napirendjén szereplő különböző kérdések ügyében az (1) bekezdésben szereplő szavazati jogait gyakorolja. E kötelezettséget akkor is teljesíteni kell, ha a határozatot levélváltás útján hozzák meg.7. cikkA Közösségre átruházott hatáskör terjedelmét általánosságban az Európai Közösség egy, az ezen egyezmény aláírásakor általa készített írásos nyilatkozatban írja le.E nyilatkozat szükség szerint módosítható az Európai Közösség részéről az Eurocontrolnak címzett értesítéssel. E nyilatkozat nem helyettesíti és semmilyen módon nem korlátozza azokat a témákat, amelyek a formális szavazással vagy más eljárással az Eurocontrol keretében meghozott határozatokat megelőző, hatáskörről szóló értesítések tárgyai lehetnek.8. cikkAz egyezmény 34. cikkét kell alkalmazni az ezen egyezmény és az Eurocontrol két vagy több szerződő fele között az ezen egyezmény értelmezése, alkalmazása és végrehajtása tárgyában kialakuló mindenfajta vitára vonatkozóan, különösen az egyezmény létezését, érvényességét és felbontását illetően.9. cikk(1) E jegyzőkönyv nyitva áll aláírásra a többször módosított és az aláírásra 1997. június 27-én megnyitott jegyzőkönyvvel konszolidált, a légi közlekedés biztonságával kapcsolatos együttműködésre vonatkozó, 1960. december 13-i nemzetközi Eurocontrol-egyezményt konszolidáló jegyzőkönyv, a továbbiakban: "konszolidáló jegyzőkönyv", valamennyi aláíró állama és az Európai Közösség számára.Nyitva áll továbbá a hatálybalépését megelőzően a konszolidáló jegyzőkönyve valamennyi, aláírásra kellően felhatalmazott állam általi aláírására, az említett jegyzőkönyv II. cikkének megfelelően.(2) E jegyzőkönyvet meg kell erősíteni, el kell fogadni vagy jóvá kell hagyni. A megerősítő, elfogadó vagy jóváhagyó okiratokat a Belga Királyság kormányánál kell letétbe helyezni.(3) Ez a jegyzőkönyv egyrészről az azon aláíró államok általi megerősítését, elfogadását vagy jóváhagyását követően lép hatályba, amelyek a konszolidáló jegyzőkönyvnek is aláírói, és amelyeknek a konszolidáló jegyzőkönyvet a hatálybalépése céljából meg kellett erősíteniük, el kellett fogadniuk vagy jóvá kellett hagyniuk, másrészről az Európai Közösség általi megerősítését, elfogadását vagy jóváhagyását követően, a megerősítő, elfogadó vagy jóváhagyó okiratok letétbe helyezését követő második hónap első napján, feltéve hogy a konszolidáló jegyzőkönyv is hatályba lép azon a napon. Ha ez a feltétel nem teljesül, ez a jegyzőkönyv ugyanazon a napon lép hatályba, mint a konszolidáló jegyzőkönyv.(4) Ez a jegyzőkönyv azon aláírói számára, amelyek a megerősítő, elfogadó vagy jóváhagyó okiratokat a hatálybalépését követően helyezik letétbe, a megerősítő, elfogadó vagy jóváhagyó okirataik letétbe helyezését követő második hónap első napján lép hatályba.(5) A Belga Királyság kormánya minden aláírásról, megerősítő, elfogadó vagy jóváhagyó okirat valamennyi letétbe helyezéséről, valamint a (3) és (4) bekezdés szerinti valamennyi hatálybalépésről értesíti az e jegyzőkönyv többi aláíró államának kormányát és az Európai Közösséget.10. cikkAz egyezményhez annak hatálybalépését követően történő valamennyi csatlakozás egyúttal az e jegyzőkönyvhöz történő csatlakozásra vonatkozó beleegyezést is jelenti. Az egyezmény 39. és 40. cikkének rendelkezéseit alkalmazni kell e jegyzőkönyvre.11. cikk(1) E jegyzőkönyv határozatlan ideig marad hatályban.(2) Ha az Eurocontrolnak valamennyi azon tagállama, amely az Európai Közösségnek is tagja, kilép az Eurocontrolból, az egyezményből és az e jegyzőkönyvből való kilépésről szóló értesítést úgy kell tekinteni, mint amelyet az Európai Közösség az Eurocontrolból utolsóként kilépő tagállamának az egyezmény 38. cikkének (2) bekezdésében előírt, kilépésről szóló nyilatkozatával egy időben adott.12. cikkA Belga Királyság kormánya az Egyesült Nemzetek Alapokmánya 102. cikkének megfelelően az Egyesült Nemzetek Főtitkárságánál és az 1944. december 7-én Chicágóban aláírt, a nemzetközi polgári repülésről szóló egyezmény 83. cikkének megfelelően a Nemzetközi Polgári Repülési Szervezet Tanácsánál bejegyezteti ezt a jegyzőkönyvet.FENTIEK HITELÉÜL az alulírott teljhatalmú meghatalmazottak, kicserélve jó és kellő alakban talált meghatalmazásaikat, e jegyzőkönyvet alább kézjegyükkel látták el.KELT Brüsszelben, 2002 októberének nyolcadik napján, az aláíró államok valamennyi hivatalos nyelvén egy eredeti példányban, amelyet a Belga Királyság kormányának levéltárában helyeznek letétbe, amely a többi aláíró állam kormányának és az Európai Közösségnek eljuttat egy-egy hitelesített másolatot. A szövegek közötti eltérés esetén a francia nyelvű szöveg az irányadó.--------------------------------------------------


title: 2011/724/: Az Európai Parlament és a Tanács határozata ( 2011. október 25. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Németországnak a gépjárműágazatot érintő EGF/2011/003 DE/Arnsberg és Düsseldorf referenciaszámú kérelme)

text:
               8.11.2011

               HU

               Az Európai Unió Hivatalos Lapja

               L 289/30

         AZ EURÓPAI PARLAMENT ÉS A TANÁCS HATÁROZATA
   (2011. október 25.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Németországnak a gépjárműágazatot érintő „EGF/2011/003 DE/Arnsberg és Düsseldorf” referenciaszámú kérelme)
   (2011/724/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Németország az Arnsberg (DEA5) és Düsseldorf (DEA1) NUTS II. szintű régiójában a NACE Rev. 2. rendszer szerinti 29. ágazatban („Közúti jármű gyártása”) működő öt vállalatnál történt elbocsátásokra tekintettel 2011. február 9-én az EGAA igénybevételére irányuló kérelmet nyújtott be, majd 2011. április 28-ig pedig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 4 347 868 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Németország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 4 347 868 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. október 25-én.

            az Európai Parlament részéről

            az elnök

         J. BUZEK

            a Tanács részéről

            az elnök

         M. DOWGIELEWICZ

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2006/270/EK: A Bizottság határozata ( 2006. április 4. ) a 92/452/EGK határozatnak egyes amerikai egyesült államokbeli embriógyűjtő és -előállító munkacsoportok tekintetében történő módosításáról  (az értesítés a C(2006) 1248 számú dokumentummal történt)   (EGT vonatkozású szöveg)

text:
               7.4.2006

               HU

               Az Európai Unió Hivatalos Lapja

               L 99/27

      A BIZOTTSÁG HATÁROZATA

   (2006. április 4.)
   a 92/452/EGK határozatnak egyes amerikai egyesült államokbeli embriógyűjtő és -előállító munkacsoportok tekintetében történő módosításáról
   (az értesítés a C(2006) 1248 számú dokumentummal történt)
   (EGT vonatkozású szöveg)
   (2006/270/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre (1) és különösen annak 8. cikke (1) bekezdésére,
   mivel:

               (1)

               A harmadik országokban a szarvasmarha-embriók Közösségbe irányuló kivitelére feljogosított embriógyűjtő és embrió-előállító munkacsoportok jegyzékének megállapításáról szóló, 1992. július 30-i 92/452/EGK bizottsági határozat (2) előírja, hogy a tagállamok harmadik országokból csak a határozatban felsorolt embriógyűjtő munkacsoportok által begyűjtött, kezelt és tárolt embriókat hozhatnak be.

               (2)

               Az Amerikai Egyesült Államok kérelmezte, hogy egyes embriógyűjtő és -előállító munkacsoportok tekintetében módosítsák a szóban forgó jegyzékek ezen országra vonatkozó bejegyzéseit.

               (3)

               Az Amerikai Egyesült Államok garanciákat nyújtott a 89/556/EGK irányelvben megállapított megfelelő szabályok betartására, és az érintett embriógyűjtő munkacsoportokat az ország állat-egészségügyi szolgálatai a Közösségbe történő kivitelre hivatalosan engedélyezték.

               (4)

               A 92/452/EGK határozatot ezért ennek megfelelően módosítani kell.

               (5)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 92/452/EGK határozat melléklete e határozat mellékletének megfelelően módosul.
   2. cikk
   Ezt a határozatot 2006. április 10-től kell alkalmazni.
   3. cikk
   Ennek a határozatnak a tagállamok a címzettjei.

      Kelt Brüsszelben, 2006. április 4-én.

            a Bizottság részéről

         Markos KYPRIANOU

            a Bizottság tagja

      (1)  HL L 302., 1989.10.19., 1. o. A legutóbb a 2006/60/EK határozattal (HL L 31., 2006.2.3., 24. o.) módosított irányelv.

      (2)  HL L 250., 1992.8.29., 40. o. A legutóbb a 2006/85/EK határozattal (HL L 40., 2006.2.11., 24. o.) módosított határozat.

      MELLÉKLET
      A 92/452/EGK határozat melléklete a következőképpen módosul:

                  a)

                  az Amerikai Egyesült Államok embriógyűjtő munkacsoportjainak jegyzékéből az alábbi sort el kell hagyni:

                              „US

                              98ID103
                              E1127

                                          Pat Richards, DVM

                                          1215 F 2000 S

                                          Bliss, ID

                              Dr Pat Richards”

                  b)

                  az Amerikai Egyesült Államok munkacsoportjainak jegyzéke a következő sorral egészül ki:

                              „US

                              05IA120
                              E608

                              05IA120
                              IVF

                                          Trans Ova Genetics

                                          2938 380th St

                                          Sioux Center, IA 51250

                              Dr Jon Schmidt”

                  c)

                  A 91IA029. számú, amerikai egyesült államokbeli embriógyűjtő munkacsoportra vonatkozó sor helyébe a következő sor lép:

                              „US

                              91IA029
                              E544

                                          Westwood Embryo Services

                                          1760 Dakota Ave

                                          Waverly, IA 50677

                              Dr James West”

                  d)

                  A 96CO084. számú, amerikai egyesült államokbeli embriógyűjtő munkacsoportra vonatkozó sor helyébe a következő sor lép:

                              „US

                              96CO084
                              E964

                                          Genetics West

                                          17890 Weld County Road 5

                                          Berthoud, CO 80513

                              Dr Thomas L. Rea”


title: 2006/497/KKBP A Politikai és Biztonsági Bizottság BiH/9/2006 határozata ( 2006. június 27. ) az Európai Unió boszniai és hercegovinai katonai műveletében az EU-erők főparancsnokának kinevezéséről

text:
               18.7.2006

               HU

               Az Európai Unió Hivatalos Lapja

               L 196/25

      A POLITIKAI ÉS BIZTONSÁGI BIZOTTSÁG BiH/9/2006 HATÁROZATA

   (2006. június 27.)
   az Európai Unió boszniai és hercegovinai katonai műveletében az EU-erők főparancsnokának kinevezéséről
   (2006/497/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke harmadik bekezdésére,
   tekintettel az Európai Unió boszniai és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésére (1), és különösen annak 6. cikkére,
   mivel:

               (1)

               A 2004/570/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot (PBB) további határozatok meghozatalára az EU-erők főparancsnokának kinevezésére vonatkozóan.

               (2)

               A PBB BiH/6/2005 határozatának megfelelően Gian Marco CHIARINI vezérőrnagyot az Európai Unió boszniai és hercegovinai katonai műveletében az EU-erők főparancsnokává nevezték ki.

               (3)

               Az EU műveleti parancsnoka ajánlotta, hogy Hans-Jochen WITTHAUER ellentengernagyot nevezzék ki az Európai Unió boszniai és hercegovinai katonai műveletében az EU-erők új főparancsnokává.

               (4)

               Az EU Katonai Bizottsága támogatta a jelölést.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában.

               (6)

               Az Európai Tanács 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” rendelkezései és azok végrehajtása kizárólag azokra az EU-tagállamokra vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         A KÖVETKEZŐKÉPPEN HATÁROZOTT:
   1. cikk
   Hans-Jochen WITTHAUER ellentengernagyot az Európai Unió boszniai és hercegovinai katonai műveletében az EU-erők főparancsnokává nevezik ki.
   2. cikk
   Ez a határozat 2006. december 5-én lép hatályba.

      Kelt Brüsszelben, 2006. június 27-én.

            a Politikai és Biztonsági Bizottság részéről

            az elnök

         F.J. KUGLITSCH

      (1)  HL L 252., 2004.7.28., 10. o.


title: 2007/704/EK: A Bizottság határozata ( 2007. október 30. ) a Cseh Köztársaságból, a Koreai Köztársaságból, Malajziából, Oroszországból, Thaiföldről és Törökországból származó egyes vas- vagy acélkötelek és -kábelek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2001/602/EK határozat hatályon kívül helyezéséről

text:
               31.10.2007

               HU

               Az Európai Unió Hivatalos Lapja

               L 285/52

      A BIZOTTSÁG HATÁROZATA

   (2007. október 30.)
   a Cseh Köztársaságból, a Koreai Köztársaságból, Malajziából, Oroszországból, Thaiföldről és Törökországból származó egyes vas- vagy acélkötelek és -kábelek behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról szóló 2001/602/EK határozat hatályon kívül helyezéséről
   (2007/704/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   MEGLÉVŐ INTÉZKEDÉSEK

               (1)

               A Tanács az 1601/2001/EK rendelettel (2) végleges dömpingellenes vámot vetett ki a Cseh Köztársaságból, Oroszországból, Thaiföldről és Törökországból származó egyes vas- vagy acélkötelek és kábelek (a továbbiakban: érintett termék) behozatalára.

               (2)

               A Bizottság 2001/602/EK határozatával (3) elfogadta az oroszországi Cherepovetsky Staleprokatny Zavod (a továbbiakban: ChSPZ) és a thaiföldi Usha Siam Steel Ind. Public Company Ltd. (a továbbiakban: Usha Siam) vállalatok által felajánlott kötelezettségvállalásokat.

               (3)

               2004. augusztus 10-én a Bizottság megkezdte az 1601/2001/EK rendelet részleges időközi felülvizsgálat az alaprendelet 11. cikkének (3) bekezdésével összhangban, amely a ChSPZ és egy másik orosz gyártó dömpingjének vizsgálatára korlátozódik (4).

               (4)

               Az Európai Unió Hivatalos Lapjában
                   (5) közzétett értesítésben leírtak szerint ChSPZ neve 2006. január 1-jétől Severstal-Metiz-re változott.

               (5)

               2006. augusztus 3-án a Bizottság megkezdte az 1601/2001/EK tanácsi rendelet (6) hatályvesztésének felülvizsgálatát.

               (6)

               2007. március 22-én (7) a Bizottság megkezdte az 1601/2001/EK rendelet részleges időközi felülvizsgálatát, amely az Usha Siam dömpingjére korlátozódott.

               (7)

               Mind a három vizsgálat a 1279/2007/EK tanácsi rendelettel (8) zárult, amely a vámok szintjének bizonyos módosító intézkedéseit vezette be Oroszország számára, valamint hatályon kívül helyezte a Thaiföld és Törökország vonatkozásában hozott intézkedéseket.

         B.   AZ OROSZORSZÁGI METIZ-RE VONATKOZÓ KÖTELEZETTSÉGVÁLLALÁS ELFOGADÁSÁNAK VISSZAVONÁSA

               (8)

               Amint az a 1279/2007/EK rendelet (199)–(203) preambulumbekezdésében szerepel, és az érintett felekkel történő konzultációt követően megállapítható, hogy a Severstal-Metiz kötelezettségvállalása jelenlegi formájában nem alkalmas a dömping káros hatásának ellensúlyozására, mivel ellenőrzése és érvényre jutása jelentős nehézségekbe ütközik.

               (9)

               Az időközi felülvizsgálat rámutatott, hogy a kötelezettségvállalás 2001-es elfogadása óta az SSM termékköre jelentősen megváltozott.

               (10)

               A kötelezettségvállalás a vas- vagy acélkötelek és -kábeleket számos terméktípusba sorolta, az egyes típusokon belül jelentős árkülönbségekkel. A felülvizsgálat megerősítette, hogy a vállalatnak jelentős nehézséget okoz a különböző terméktípusok megfelelő – és a kötelezettségvállalás feltételeivel összhangban történő – besorolása. Ez részben a könyvelési rendszer korlátainak tudható be, amely nem teszi lehetővé a különféle vas- vagy acélkötelek és -kábelek típusai közötti megfelelő különbségtételt. Hasonló problémák már a kötelezettségvállalás figyelemmel kísérése során is felmerültek, és egy figyelmeztető levelet eredményeztek.

               (11)

               Ezért arra a következtetése jutottak, hogy jelenlegi formájában a kötelezettségvállalás megvalósíthatatlan.

               (12)

               Ennek alapján és a szóban forgó kötelezettségvállalások vonatkozó záradékaival – amelyek felhatalmazzák a Bizottságot arra, hogy egyoldalúan visszavonja a kötelezettségvállalások elfogadását – összhangban a Bizottság úgy határozott, hogy visszavonja a kötelezettségvállalás elfogadását.

               (13)

               A Bizottság értesítette az orosz hatóságokat és az érintett orosz exportőröket, hogy a jelenlegi kötelezettségvállalás elfogadásának visszavonását javasolja. Az érdekelt felek lehetőséget kaptak arra, hogy észrevételeket tegyenek a tervezett intézkedéshez.

         C.   A THAIFÖLDI USHA SIAM STEEL IND. PUBLIC COMPANY LTD-RE VONATKOZÓ KÖTELEZETTSÉGVÁLLALÁS ELFOGADÁSÁNAK HATÁLYON KÍVÜL HELYEZÉSE

               (14)

               A Thaiföldre vonatkozó megállapítások fényében és a 1279/2007/EK rendelet (209) preambulumbekezdésében leírtak szerint az ebből az országból származó érintett termékek behozatalára vonatkozó dömpingellenes intézkedéseket hatályon kívül helyezik.

               (15)

               Következésképpen az Usha Siam által felajánlott kötelezettségvállalásokat hatályon kívül kell helyezni.

         D.   A 2001/602/EK HATÁROZAT HATÁLYON KÍVÜL HELYEZÉSE

               (16)

               A fentiek alapján a fentiekben megnevezett két vállalat által felajánlott kötelezettségvállalás elfogadásáról szóló 2001/602/EK határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   A 2001/602/EK határozat hatályát veszti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. október 30-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL L 211., 2001.8.4., 1. o. A legutóbb az 564/2005/EK rendelettel (HL L 97., 2005.4.15., 1. o.) módosított rendelet.

      (3)  HL L 211., 2001.8.4., 47. o.

      (4)  HL C 202., 2004.8.10., 12. o.

      (5)  HL C 51., 2006.3.1., 2. o.

      (6)  HL C 181., 2006.8.3., 15. o.

      (7)  HL C 66., 2007.3.22., 14. o.

      (8)  Lásd e Hivatalos Lap 1 oldalát.


title: 2013/286/EU: A Tanács határozata ( 2013. május 17. ) az Európa Kulturális Fővárosa címet 2017-ben viselő dániai és ciprusi város kijelöléséről, valamint az Európa Kulturális Fővárosa címet 2018-ban viselő máltai város kijelöléséről

text:
               14.6.2013

               HU

               Az Európai Unió Hivatalos Lapja

               L 162/9

         A TANÁCS HATÁROZATA
   (2013. május 17.)
   az Európa Kulturális Fővárosa címet 2017-ben viselő dániai és ciprusi város kijelöléséről, valamint az Európa Kulturális Fővárosa címet 2018-ban viselő máltai város kijelöléséről
   (2013/286/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európa kulturális fővárosa eseménysorozat 2007–2019. évekre szóló közösségi fellépésének megállapításáról szóló, 2006. október 24-i 1622/2006/EK európai parlamenti és tanácsi határozatra (1) és különösen annak 9. cikke (3) bekezdésére,
   tekintettel az Európai Bizottság ajánlására,
   tekintettel az Európa Kulturális Fővárosa cím dániai és ciprusi jelöltjének kiválasztásáról szóló, 2012. szeptemberi választótestületi jelentésekre,
   tekintettel az Európa Kulturális Fővárosa cím máltai jelöltjének kiválasztásáról szóló, 2012. novemberi választótestületi jelentésre,
   mivel:
   az 1622/2006/EK határozat 4. cikkében megállapított feltételek maradéktalanul teljesültek,
   ELFOGADTA EZT A HATÁROZATOT:
   1. cikk
   2017-ben a dániai Aarhus és a ciprusi Páfosz város viseli az Európa Kulturális Fővárosa címet.
   2018-ban a máltai Valletta Európa Kulturális Fővárosa lesz.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. május 17-én.

            a Tanács részéről

            az elnök

         R. QUINN

      (1)  HL L 304., 2006.11.3., 1. o.


title: A Tanács határozata (1996. március 25.) a Moldovának nyújtott további makroszintű pénzügyi támogatásról

text:
Fontos jogi nyilatkozat

|

31996D0242

Hivatalos Lap L 080 , 30/03/1996 o. 0060 - 0061

		A Tanács határozata(1996. március 25.)a Moldovának nyújtott további makroszintű pénzügyi támogatásról(96/242/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],mivel Moldova alapvető politikai és gazdasági reformokat hajt végre és jelentős erőfeszítéseket tesz egy piacgazdasági modell kialakítására;mivel egyrészről Moldova, másrészről az Európai Közösségek és tagállamaik társulási és együttműködési megállapodást írtak alá, amely segíti egy teljes körű együttműködési kapcsolat kialakítását;mivel a moldovai hatóságok pénzügyi támogatást kértek a nemzetközi pénzügyi intézményektől, az Európai Közösségtől és más bilaterális adományozóktól; mivel 1995-ben a Nemzetközi Valutaalap (IMF) és a Világbank által nyújtható becsült finanszírozáson túl még mintegy 50 millió dolláros pénzügyi hiányt kell fedezni a moldovai kormány reformjaihoz kapcsolódó politika célkitűzéseinek támogatása céljából;mivel Moldova készenléti hitelmegállapodást kötött a Nemzetközi Valutaalappal az ország gazdasági programjának támogatása céljából; mivel e megállapodást 1995. március 22-én a Nemzetközi Valutaalap igazgatósága jóváhagyta;mivel a 94/346/EK határozattal [3] a Tanács 45 millió ECU összegig terjedő makroszintű pénzügyi támogatást hagyott jóvá Moldova részére; mivel ennek ellenére további hivatalos támogatásra van szükség a fizetési mérleg javításához, az ország tartalékainak konszolidálásához és a szükséges szerkezeti reformok elősegítéséhez;mivel a Közösség által Moldovának nyújtott újabb hosszú lejáratú hitel megfelelő intézkedés az ország külső pénzügyi kötelezettségeinek csökkentésére;mivel a Közösség által nyújtott hitelt a Bizottság kezeli;mivel a Szerződés nem biztosít a 235. cikkben meghatározottakon kívül más hatáskört e határozat elfogadásához,A KÖVETKEZŐKÉPPEN HATÁROZOTT:1. cikk(1) A Közösség legfeljebb 10 évre szóló, legfeljebb 15 millió ECU tőkeösszegű hosszú lejáratú hitelt nyújt Moldova részére azzal a céllal, hogy az ország számára fenntartható fizetési mérleget biztosítson, megerősítse az ország tartalékait, és elősegítse a szükséges szerkezeti reformok végrehajtását.(2) Ennek érdekében a Bizottság felhatalmazást kap arra, hogy az Európai Közösség nevében a szükséges összegben kölcsönt vegyen fel, amelyet majd hitel formájában Moldova rendelkezésére bocsát.(3) E hitelt a Bizottság kezeli a Monetáris Bizottsággal folytatott konzultáció alapján és a Nemzetközi Valutaalap és Moldova között létrejött esetleges megállapodásokkal összhangban.2. cikk(1) A Bizottság felhatalmazást kap arra, hogy a Monetáris Bizottsággal folytatott konzultációt követően megállapodjon a moldovai hatóságokkal a hitelhez kapcsolódó gazdaságpolitikai feltételekről. E feltételeknek összhangban kell lenniük az 1. cikk (3) bekezdésében említett megállapodásokkal.(2) A Bizottság a Monetáris Bizottsággal együttműködve és a Nemzetközi Valutaalappal összehangoltan rendszeres időközönként meggyőződik arról, hogy a moldovai gazdaságpolitika összhangban van a hitel célkitűzéseivel, és annak feltételei teljesülnek.3. cikk(1) A hitel egy részletben áll Moldova rendelkezésére, kifizetése a 2. cikk feltételeinek megfelelően történik, valamint annak függvénye, hogy a Moldova által a Nemzetközi Valutaalappal megkötött, készenléti hitelkérelemre vonatkozó megállapodás végrehajtása kielégítő módon haladjon előre.(2) A pénzt a Moldovai Nemzeti Bank részére kell kifizetni.4. cikk(1) Az 1. cikkben említett hitelnyújtási és hitelfelvételi műveleteket ugyanazon értéknapon kell végrehajtani, és a Közösség a lejáratokat nem változtathatja meg, nem vállalhat átváltási árfolyam- vagy kamatkockázatot, vagy bármely egyéb kereskedelmi kockázatot.(2) Amennyiben Moldova azt kéri, a Bizottság megteszi a szükséges lépéseket annak érdekében, hogy egy előtörlesztésre vonatkozó záradék is szerepeljen a hitelfeltételek között, és hogy lehetőség legyen ennek alkalmazására.(3) Moldova kérésére, és ha a körülmények megengedik a hitelek kamatlábainak csökkentését, a Bizottság az általa felvett kölcsönök egészét vagy egy részét refinanszírozhatja vagy átalakíthatja a vonatkozó pénzügyi feltételeket. A refinanszírozás vagy átalakítás az (1) bekezdésben meghatározott feltételek szerint történik, és nem vezethet a szóban forgó hitel átlagos lejáratának meghosszabbításához vagy a refinanszírozás vagy átalakítás napja szerinti tőkeösszeg-tartozás aktuális átváltási árfolyamon számolt összegének növeléséhez.(4) Az e határozat szerinti művelet végrehajtása során a Közösségnél felmerült minden járulékos költség Moldovát terheli.(5) A Monetáris Bizottságot legalább évente egyszer értesíteni kell a (2) és a (3) bekezdésben említett műveletek fejleményeiről.5. cikkA Bizottság évente legalább egyszer e határozat végrehajtásának értékelését tartalmazó jelentést nyújt be az Európai Parlamentnek és a Tanácsnak.Kelt Brüsszelben, 1996. március 25-én.a Tanács részérőlaz elnökS. Agnelli[1] HL C 15., 1996.1.20., 11. o.[2] HL C 65., 1996.3.4.[3] HL L 155., 1994.6.22., 27. o.--------------------------------------------------


title: A Bizottság határozata ( 2011. szeptember 28. ) a korrupcióval foglalkozó szakértői csoport létrehozásáról

text:
               30.9.2011

               HU

               Az Európai Unió Hivatalos Lapja

               C 286/4

         A BIZOTTSÁG HATÁROZATA
   (2011. szeptember 28.)
   a korrupcióval foglalkozó szakértői csoport létrehozásáról
   2011/C 286/03
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A szerződés 67. cikkének (3) bekezdése az Európai Unióra bízta azt a feladatot, hogy magas szintű biztonságot garantáljon a szabadságon, a biztonságon és a jog érvényesülésén alapuló térségben. E cél megvalósításához a szervezett és egyéb bűnözés – így a korrupció – megelőzése és az ezek elleni küzdelem szükséges.

               (2)

               A Stockholmi Program: A polgárokat szolgáló és védő, nyitott és biztonságos Európa (1) című dokumentum, amelyet az Európai Tanács 2009. december 10–11-i ülésén fogadott el, felkéri a Bizottságot, hogy a meglévő rendszerek és a közös kritériumok alapján dolgozzon ki – különösen az uniós vívmányok egyes területeihez (közbeszerzés, pénzügyi ellenőrzés stb.) kapcsolódóan – olyan mutatókat, amelyekkel mérhetőek a korrupció elleni küzdelem erőfeszítései.

               (3)

               Az Európai Parlamentnek és a Tanácsnak szóló, Az EU belső biztonsági stratégiájának megvalósítása: öt lépés a biztonságosabb Európa felé (2) című, 2010. november 22-i bizottsági közlemény kiemeli annak rendkívüli fontosságát, hogy a korrupció elleni küzdelemre vonatkozó politikai szándék huzamos ideig fennmaradjon, és azt, hogy ehhez uniós szintű fellépésre és a bevált módszerek megosztására van szükség. A közleményben a Bizottság bejelenti, hogy 2011-ben javaslatot nyújt be arról, hogyan lehetne nyomon követni és segíteni a tagállamok korrupcióellenes erőfeszítéseit.

               (4)

               Az időszakos értékelés eszközéül szolgáló uniós antikorrupciós jelentéstételi mechanizmus (az uniós antikorrupciós jelentés) létrehozásáról szóló, 2011. június 6-i bizottsági határozat (3) megállapítja az uniós antikorrupciós jelentés céljait és a végrehajtásához szükséges elemeket. E határozattal összhangban ezt a jelentést 2013-tól kezdődően kétévente kell közzétenni. A jelentést a Bizottság kezeli, egy nyílt eljárást alkalmazó felhívást követően a Bizottság által létrehozott szakértői csoport közreműködésével. A szakértői csoport tagjainak a korrupció elleni küzdelem terén egyértelmű szakértelemmel kell rendelkezniük, feddhetetlen és köztiszteletben álló személyeknek kell lenniük.

               (5)

               Az Európai Parlamentnek, a Tanácsnak és az Európai Gazdasági és Szociális Bizottságnak szóló, A korrupció elleni uniós küzdelem című, 2011. június 6-i bizottsági közlemény (4) szerint az uniós antikorrupciós jelentéssel kapcsolatos munkában a Bizottságot segítő szakértők szakmai tapasztalata számos területről származhat (mint például bűnüldözés, megelőzés, civil társadalom), és e szakértőknek vállalniuk kell, hogy tevékenységüket személyes szakmai minőségükben végzik majd.

               (6)

               Ezért szakértői csoportot kell létrehozni a korrupció elleni küzdelem területén, és meg kell határozni feladatait és felépítését.

               (7)

               A csoport támogatást nyújt a Bizottság számára az uniós antikorrupciós jelentéssel és az ebből származó esetleges jövőbeli uniós szakpolitikákkal kapcsolatos feladataihoz. A csoportnak különösen az alábbiakhoz kell tanácsadást biztosítania: az egyes jelentések által vizsgálandó átfogó, valamint országspecifikus kérdések meghatározása, mutatók kidolgozása, a tagállamok teljesítményének értékelése, a bevált módszerek azonosítása, uniós tendenciák megállapítása, ajánlások tétele, valamint adott esetben új uniós lépésekre vonatkozó javaslatok.

               (8)

               A csoport 17 tagból áll: a tagok intézményi és szakmai hátterét és az általuk képviselt földrajzi régiókat tekintve is kiegyensúlyozott megoszlást kell érvényesíteni.

               (9)

               A csoport tagjai számára meg kell határozni az információk nyilvánosságra hozatalára vonatkozó szabályokat.

               (10)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (5) megfelelően kell feldolgozni.

               (11)

               A tagok hivatali ideje négy év, és megújítható,

         A KÖVETKEZŐKÉPPEN HATÁROZOTT:
   1. cikk
   Tárgy
   Megalakul a korrupcióval foglalkozó szakértői csoport (a továbbiakban: a csoport).
   2. cikk
   Feladatok
   A csoport feladata a következő:

               a)

               tanácsadás a Bizottságnak az uniós antikorrupciós jelentéssel kapcsolatos kérdésekben, a munkamódszerekre is kiterjedően, valamint a korrupció elleni uniós politikával kapcsolatos kérdésekben, szükség szerint és a Bizottsággal egyeztetettek alapján szóban vagy írásban;

               b)

               segítségnyújtás a Bizottságnak a korrupció elleni küzdelemre vonatkozó nemzeti, európai és nemzetközi politikák alakulásának értékelésében, valamint a Bizottság támogatása az uniós korrupciós trendek azonosításában;

               c)

               a Bizottság támogatása a korrupció elleni fellépéssel kapcsolatos normák és mérhető mutatók meghatározásában, amelyek az uniós antikorrupciós jelentés értékeléseinek elvégzéséhez eszközül szolgálhatnak;

               d)

               a Bizottság támogatása annak meghatározásában, milyen módon lehet egységesíteni a tagállamokban tapasztalható korrupció jellegére, elterjedtségére és okaira, valamint a korrupcióval szembeni erőfeszítések hatékonyságára vonatkozó információkat;

               e)

               a Bizottság támogatása azon átfogó vagy országspecifikus kérdések azonosításában, amelyek a korrupció elleni küzdelem terén az Unió és a tagállamok számára jelentőséggel bírnak, valamint az uniós antikorrupciós jelentésben benyújtandó lehetséges ajánlások meghatározásában;

               f)

               tanácsadás a Bizottság számára az EU-27 korrupció elleni erőfeszítéseinek értékelésére szolgáló módszertan kialakításával kapcsolatban;

               g)

               a Bizottság támogatása a korrupció elleni politikák hatókörébe tartozó lehetséges uniós és nemzeti szintű intézkedések és fellépések azonosításában és meghatározásában;

               h)

               a Bizottság támogatása a bevált módszerek azonosításában, valamint a tapasztalatcsere és az egymástól való tanulás olyan lehetőségeinek kialakításában, amelyek uniós szinten is továbbfejleszthetőek.

         3. cikk
   Konzultáció
   A Bizottság az uniós antikorrupciós jelentéssel és a korrupció elleni uniós politikával kapcsolatos bármely ügyben kikérheti a csoport véleményét.
   4. cikk
   Tagság, a tagok kinevezése
   (1)   A csoport 17 tagból áll.
   (2)   A tagok olyan személyek, akik elismert szakértelemmel és tapasztalattal rendelkeznek a köz- és magánszektorban fellépő korrupció megelőzése és az az elleni küzdelem, valamint a korrupció elleni politikák és módszerek nyomon követése, és/vagy értékelése terén.
   (3)   A csoport összetétele tükrözi a korrupció elleni fellépéssel kapcsolatos kérdések terén, továbbá a különböző érintett területeken – így például (de nem kizárólag) a bűnüldözés, az igazságszolgáltatás, a megelőzés, a szakpolitikai döntéshozatal, a monitoring és/vagy a felügyelet, a trendek vizsgálata, a szakpolitikák és/vagy mutatók, a köz- és magánszektor, a büntetőjog, valamint a gazdasági és társadalmi szempontok/hatások tekintetében – szerzett szakértelem megkövetelt egyensúlyát.
   (4)   A tagoknak olyan személyeknek kell lenniük, akik az Európai Unió valamely tagállamának állampolgárai.
   (5)   A tagokat a Bizottság Belügyi Főigazgatóságának főigazgatója nevezi ki a pályázati felhívásra jelentkező személyek közül (lásd a határozat mellékletét).
   (6)   A pályázati felhívás alapján a csoportban való tagságra alkalmasnak ítélt, de ki nem nevezett jelöltek – egyetértésükkel – tartaléklistára kerülnek. A Bizottság ezt a listát szükség esetén póttagok kinevezésére használja. Amennyiben a Bizottság a tartaléklistára kerültek számát nem tartja elegendőnek, új lista létrehozása céljából ismét közzéteheti a pályázati felhívást.
   (7)   A tagokat személyes minőségükben nevezik ki négyéves időtartamra. A tagok függetlenül, a közérdeknek megfelelően járnak el. Hivatali idejük lejártáig vagy a helyükbe lépő tagok kinevezéséig maradnak hivatalukban. Megbízatásuk megújítható.
   (8)   A szakértői csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikkben vagy a Szerződés 339. cikkében előírt feltételeket nem teljesítő tag helyére annak hivatali idejének hátralevő részére új tag nevezhető ki.
   (9)   A csoport tagjainak nevét közzéteszik a bizottsági szakértői csoportok és más hasonló testületek nyilvántartásában (a továbbiakban: a nyilvántartás) (6), valamint a Belügyi Főigazgatóság honlapján.
   (10)   A tagok személyes adatainak összegyűjtése, feldolgozása és közzététele a 45/2001/EK európai parlamenti és tanácsi rendelettel (7) összhangban történik.
   5. cikk
   Működés
   (1)   A csoportban az elnöki tisztséget a Bizottság egy képviselője tölti be.
   (2)   A Bizottság egyetértésével a csoport feladatmeghatározása alapján egyes konkrét kérdések tanulmányozására alcsoportok hozhatók létre. Megbízatásuk befejezését követően az alcsoportokat fel kell oszlatni.
   (3)   A Bizottság képviselője a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak.
   (4)   A Bizottság megfigyelői státuszt biztosíthat nemzetközi, kormányközi vagy nem kormányzati szervezetek képviselői számára.
   (5)   A csoport munkájának kiemelt területeit úgy kell meghatározni, hogy azok megfeleljenek a korrupció valamennyi vonatkozása tekintetében adandó összehangolt, multidiszciplináris és következetes szakpolitikai válasz igényének.
   (6)   A csoport tagjai, valamint a felkért szakértők és megfigyelők betartják a Szerződésekben és azok végrehajtási szabályaiban előírt szakmai titoktartási követelményeket, valamint az EU minősített információinak védelmére a 2001/844/EK, ESZAK, Euratom bizottsági határozat mellékletében meghatározott bizottsági biztonsági szabályokat (8). E kötelezettségeik esetleges elmulasztása esetén a Bizottság meghozhatja a szükséges intézkedéseket.
   (7)   A titkársági feladatok ellátásáról a Bizottság gondoskodik.
   (8)   A csoport véleményeket ad és jelentéseket készít a Bizottságnak. A Bizottság a vélemény vagy a jelentés benyújtására határidőt állapíthat meg.
   (9)   A csoport a szakértői csoportokra vonatkozó egységes eljárási szabályzat alapján fogadhatja el saját eljárási szabályzatát.
   (10)   A Bizottság a csoport tevékenységére vonatkozó lényeges információkat közzéteszi a szakértői csoportok nyilvántartásában vagy a Belügyi Főigazgatóság honlapján, a nyilvántartásban megadott internetes címen.
   6. cikk
   A kiadások fedezése
   (1)   A csoport munkájában részt vevők szolgálataikért nem részesülnek díjazásban.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forráselosztási eljárás keretében megállapított, rendelkezésre álló előirányzatok erejéig térítik vissza.
   7. cikk
   Hatálybalépés és alkalmazás
   Ez a határozat az Európai Unió Hivatalos Lapjában való kihirdetésének napján lép hatályba és nyolc évig alkalmazandó.

      Kelt Brüsszelben, 2011. szeptember 28-án.

            a Bizottság részéről

            az elnök

         José Manuel BARROSO

      (1)  HL C 115., 2010.5.4., 1. o.

      (2)  COM(2010) 673 végleges.

      (3)  C(2011) 3673 végleges.

      (4)  COM(2011) 308 végleges. Még nem tették közzé. Lásd a 11580/11. számú tanácsi dokumentumot.

      (5)  HL L 8., 2001.1.12., 1. o.

      (6)  Azok a tagok, akik nem járulnak hozzá nevük közzétételéhez, felmentést kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

      (7)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról. L. 5. lábjegyzet.

      (8)  A Bizottság 2001. november 29-i 2001/844/EK, ESZAK, Euratom határozata eljárási szabályzatának módosításáról (HL L 317., 2001.12.3., 1. o.).

      MELLÉKLET

         Pályázati felhívás személyes minőségükben kinevezendő szakértők kiválasztására

      2011. szeptember 28-i (2011/C 286/03) határozatával (1) a Bizottság létrehozta a korrupcióval foglalkozó szakértői csoportot. A Bizottság tölti be a csoport elnöki tisztségét, és az uniós antikorrupciós jelentéssel, valamint a korrupció elleni uniós politikával kapcsolatos bármely ügyben kikérheti a csoport véleményét.
      A szakértői csoport feladatai a következők:

                  a)

                  tanácsadás a Bizottságnak az uniós antikorrupciós jelentéssel kapcsolatos kérdésekben, a munkamódszerekre is kiterjedően, valamint a korrupció elleni uniós politikával kapcsolatos kérdésekben, szükség szerint és a Bizottsággal egyeztetettek alapján szóban vagy írásban;

                  b)

                  segítségnyújtás a Bizottságnak a korrupció elleni küzdelemre vonatkozó nemzeti, európai és nemzetközi politikák alakulásának értékelésében, valamint a Bizottság támogatása az uniós korrupciós trendek azonosításában;

                  c)

                  a Bizottság támogatása a korrupció elleni fellépéssel kapcsolatos normák és mérhető mutatók meghatározásában, amelyek az uniós antikorrupciós jelentés értékeléseinek elvégzéséhez eszközül szolgálhatnak;

                  d)

                  a Bizottság támogatása annak meghatározásában, milyen módon lehet egységesíteni a tagállamokban tapasztalható korrupció jellegére, elterjedtségére és okaira, valamint a korrupcióval szembeni erőfeszítések hatékonyságára vonatkozó információkat;

                  e)

                  a Bizottság támogatása azon átfogó vagy országspecifikus kérdések azonosításában, amelyek a korrupció elleni küzdelem terén az Unió és a tagállamok számára jelentőséggel bírnak, valamint az uniós antikorrupciós jelentésben benyújtandó lehetséges ajánlások meghatározásában;

                  f)

                  tanácsadás a Bizottság számára az EU-27 korrupció elleni erőfeszítéseinek értékelésére szolgáló módszertan kialakításával kapcsolatban;

                  g)

                  a Bizottság támogatása a korrupció elleni politikák hatókörébe tartozó lehetséges uniós és nemzeti szintű intézkedések és fellépések azonosításában és meghatározásában;

                  h)

                  a Bizottság támogatása a bevált módszerek, valamint a tapasztalatcsere és az egymástól való tanulás olyan lehetőségeinek azonosításában, amelyek uniós szinten továbbfejleszthetőek.

            A Bizottság ezért pályázati felhívást tesz közzé a szakértői csoport tagjainak kiválasztása érdekében.
      A csoport 17 tagból áll, akiket személyes minőségükben, a fenti határozat 4. cikkének megfelelően neveznek ki.
      A Bizottság a tagokat személyes minőségükben nevezi ki négyéves időtartamra, amely megújítható. A tagok külső befolyástól mentes, független véleményt adnak a Bizottságnak, továbbá tiszteletben tartják a szakértői csoport létrehozásáról szóló bizottsági határozat 5. cikkében említett titoktartási szabályokat. A tagok vállalják, hogy függetlenül, a közérdeknek megfelelően járnak el. A Bizottság a pályázatok értékelésekor az alábbi szempontokat veszi figyelembe:

                  a)

                  Bizonyított szakértelem, és többek között európai és/vagy nemzetközi szinten elért magas szintű szakmai eredmények és tapasztalatok (legalább öt év) a korrupció megelőzésével és az ellene folytatott küzdelemmel összefüggő tevékenységekben és/vagy a kapcsolódó területeken;

                  b)

                  A korrupció elleni fellépés területére vonatkozó jelenlegi uniós vívmányok és szakpolitikák, továbbá az európai és nemzetközi szinten meglévő korrupcióellenes jogi eszközök, valamint nyomonkövetési és értékelési mechanizmusok alapos ismerete ezen a területen;

                  c)

                  Igazolt képesség az angol nyelven való munkavégzésre;

                  d)

                  Annak szükségessége, hogy a szakértői csoporton belül kiegyensúlyozott arány jöjjön létre a pályázók intézményi és szakmai háttere, a nemek és földrajzi származás tekintetében (2);

                  e)

                  Annak szükségessége, hogy kiegyensúlyozott arányban álljon rendelkezésre az előírt szaktudás a korrupció elleni fellépéssel kapcsolatos kérdések terén és a különböző érintett területeken – így például (de nem kizárólag) a bűnüldözés, az igazságszolgáltatás, a megelőzés, a szakpolitikai döntéshozatal, a monitoring és/vagy felügyelet, a trendek vizsgálata, a szakpolitikák és/vagy mutatók, a köz- és magánszektor, a büntetőjog, valamint a gazdasági és társadalmi szempontok/hatások tekintetében;

                  f)

                  A csoport tagjainak olyan személyeknek kell lenniük, akik az Európai Unió valamely tagállamának állampolgárai.

            A fentieket a hiánytalanul kitöltött önéletrajz és a pályázati űrlap alapján értékelik.
      A pályázatok kizárólag a pályázati formanyomtatvány (II. melléklet) és az önéletrajzminta (3) használatával nyújthatók be. Felkérjük a pályázókat, hogy pályázatukban jelöljék meg egyértelműen, hogy a korrupció elleni küzdelem mely területén rendelkeznek különleges szakismerettel.
      A megfelelően aláírt pályázatokat elektronikus vagy postai úton a pályázati felhívásnak az Európai Unió Hivatalos Lapjában történő közzététele napjától számított 20 munkanapon belül kell eljuttatni az alábbi címre:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Elektronikus úton küldött pályázatok esetén a benyújtás időpontja az elküldés dátumának felel meg. Postán küldött pályázatok esetén a postabélyegzőn szereplő dátumot tekintjük a benyújtás időpontjának.
      A Bizottság a szakértői csoport tevékenységeivel kapcsolatos utazási és ellátási költségeket saját hatályos rendelkezéseinek megfelelően téríti meg, a rendelkezésre álló költségvetési előirányzatok keretei között. A tagok nem kapnak javadalmazást tevékenységükért.
      A szakértői csoport tagjainak listáját közzéteszik a bizottsági szakértői csoportok és más hasonló testületek nyilvántartásában (a továbbiakban: a nyilvántartás) (4), valamint a Belügyi Főigazgatóság honlapján.
      A tagok személyes adatainak összegyűjtése, feldolgozása és közzététele a 45/2001/EK európai parlamenti és tanácsi rendelet (5) rendelkezéseivel összhangban történik.
      További tájékoztatásért, kérem, forduljon a következő személyhez: Raluca STEFANUC, Tel. +32 22953152, E-mail: raluca.stefanuc@ec.europa.eu
      A pályázatok eredményeire vonatkozó információkat közzétesszük a Belügyi Főigazgatóság honlapján, valamint szükség esetén az Európai Unió Hivatalos Lapjában.

         (1)  HL C 286., 2011.9.30., 4 o.

         (2)  A Bizottság 2000. június 19-i 2000/407/EK határozata a Bizottság által létrehozott bizottságokban és szakértői csoportokban a nemek egyensúlyáról (HL L 154., 2000.6.27., 34. o.).

         (3)  A benyújtott önéletrajzok elkészítésekor az európai formátumot kell követni: http://www.cedefop.eu.int/transparency/cv.asp

         (4)  Azok a tagok, akik nem járulnak hozzá nevük közzétételéhez, felmentést kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

         (5)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

         Függelék


title: 2013/405/EU: A tagállamok kormányai képviselőinek határozata ( 2013. július 24. ) a Törvényszék egy bírájának kinevezéséről

text:
               30.7.2013

               HU

               Az Európai Unió Hivatalos Lapja

               L 203/14

         A TAGÁLLAMOK KORMÁNYAI KÉPVISELŐINEK HATÁROZATA
   (2013. július 24.)
   a Törvényszék egy bírájának kinevezéséről
   (2013/405/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               A Törvényszék tizenhárom bírájának hivatali ideje 2013. augusztus 31-én lejár. Ezért a 2013. szeptember 1-jétől2019. augusztus 31-ig terjedő időszakra új bírákat kell kinevezni.

               (2)

               Az a javaslat született, hogy Egidijus BIELIŪNAS törvényszéki bírói megbízatását újítsák meg.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Egidijus BIELIŪNAS-nak a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői a 2013. szeptember 1-jétől2019. augusztus 31-ig tartó időszakra Egidijus BIELIŪNAS-t a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. július 24-én.

            az elnök

         R. KAROBLIS


title: 2011/41/EU: A Tanács határozata ( 2011. január 18. ) a Régiók Bizottsága három holland tagjának és hat holland póttagjának kinevezéséről

text:
               22.1.2011

               HU

               Az Európai Unió Hivatalos Lapja

               L 19/17

         A TANÁCS HATÁROZATA
   (2011. január 18.)
   a Régiók Bizottsága három holland tagjának és hat holland póttagjának kinevezéséről
   (2011/41/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Annemarie JORRITSMA-LEBBINK, Luzette WAGENAAR-KROON és Rob BATS hivatali idejének lejártát követően a Régiók Bizottsága három tagjának helye megüresedett.

               (3)

               Ellie FRANSSEN, Job COHEN, Rinda DEN BESTEN és Hendrikus DE LANGE hivatali idejének lejártát követően a Régiók Bizottsága négy póttagjának helye megüresedett.

               (4)

               Hans KOK-nak és Henk KOOL-nak a Régiók Bizottsága tagjává történő kinevezését követően pedig két póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           H.A.J. (Hans) KOK, Burgemeester (’t Hof van Twente polgármestere),

                           —

                           H.P.M (Henk) KOOL, Wethouder (Hága önkormányzatának tanácsnoka),

                           —

                           S.B. (Sipke) SWIERSTRA, Gedeputeerde, Drenthe tartomány (végrehajtó tanácsának tagja);

                     valamint

               b)

               póttagként:

                           —

                           H.A.J. (Henk) AALDERINK, Burgemeester (Bronckhorst polgármestere),

                           —

                           J.P. (Jean Paul) GEBBEN, Burgemeester (Renkum polgármestere),

                           —

                           J.P.W. (Jan Willem) GROOT, Wethouder (Amstelveen önkormányzatának tanácsnoka),

                           —

                           L.W.C.M. (Loes) van der MEIJS, Wethouder (Doetinchem önkormányzatának tanácsnoka),

                           —

                           N.A. (André) van de NADORT, Burgemeester (Ten Boer polgármestere),

                           —

                           F. (Frank) de VRIES, Wethouder (Groningen önkormányzatának tanácsnoka).

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. január 18-án.

            a Tanács részéről

            az elnök

         Gy. MATOLCSY

      (1)  HL L 348., 2009.12.29., 22. o. és HL L 12., 2010.1.19., 11. o.


title: A Tanács (KKBP) 2017/82 határozata (2017. január 16.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
               17.1.2017

               HU

               Az Európai Unió Hivatalos Lapja

               L 12/90

         A TANÁCS (KKBP) 2017/82 HATÁROZATA
   (2017. január 16.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1) és különösen annak 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2016. május 27-én elfogadta a (KKBP) 2016/849 határozatot.

               (2)

               Az Egyesült Nemzetek Szervezetének az 1718 (2006) sz. határozata alapján létrehozott Egyesült Nemzetek Szervezete Biztonsági Tanácsának a – bizottsága 2016. december 17-én törölte öt hajó nevét a korlátozó intézkedések hatálya alá tartozó személyek és szervezetek jegyzékéből.

               (3)

               A (KKBP) 2016/849 határozat I. mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2016/849 határozat I. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2017. január 16-án.

            a Tanács részéről

            az elnök

         F. MOGHERINI

      (1)  HL L 141., 2016.5.28., 79. o.

      MELLÉKLET
      Az alább felsorolt IMO-számú hajókat törölni kell a (KKBP) 2016/849 határozat I. melléklete B. részének (Szervezetek) 20. bejegyzésében foglalt jegyzékből:

                  d)

                  Dawnlight 9110236

                  e)

                  Ever Bright 88 (J Star) 8914934

                  f)

                  Gold Star 3 (benevolence) 8405402

                  o)

                  Orion Star (Richocean) 9333589

                  w)

                  South Hill 5 9138680.


title: 2006/1008/EK: A Tanács határozata ( 2006. december 21. ) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról

text:
               28.12.2006

               HU

               Az Európai Unió Hivatalos Lapja

               L 379/123

      A TANÁCS HATÁROZATA

   (2006. december 21.)
   a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról
   (2006/1008/EK)
   AZ EURÓPAI UNIÓ TANÁCSA,
   tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendeletre (1), és különösen annak 2. cikke (3) bekezdésére,
   mivel:

               (1)

               A Tanács 2006. május 29-én elfogadta a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról és a 2005/930/EK határozat hatályon kívül helyezéséről szóló 2006/379/EK határozatot (2), amely meghatározza azon személyek és szervezetek listáját, amelyekre az említett rendelet vonatkozik.

               (2)

               A Tanács úgy határozott, hogy más személyek, csoportok és szervezetek is megfelelnek az említett rendelet 2. cikke (3) bekezdésében meghatározott feltételeknek,

         A KÖVETKEZŐKÉPPEN HATÁROZOTT:
   1. cikk
   Azon személyek, csoportok és szervezetek listája, amelyekre a 2580/2001/EK rendelet vonatkozik, kiegészül a mellékletben felsorolt személyekkel, csoportokkal és szervezetekkel.
   2. cikk
   Ez a határozat a kihirdetésének napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. december 21-én.

            a Tanács részéről

            az elnök

         J. KORKEAOJA

      (1)  HL L 344., 2001.12.28., 70. o. A legutóbb az 1461/2006/EK bizottsági rendelettel (HL L 272., 2006.10.3., 11. o.) módosított rendelet.

      (2)  HL L 144., 2006.5.31., 21. o.

      MELLÉKLET
      A Tanács megállapította, hogy az alább felsorolt személyek, csoportok és szervezetek a terrorizmus leküzdésére vonatkozó különös intézkedések alkalmazásáról szóló 2001. december 27-i 2001/931/KKBP tanácsi közös álláspont 1. cikkének (2) és (3) bekezdése értelmében terrorcselekményekben vesznek részt (1), ezen közös álláspont 1. cikkének (4) bekezdése értelmében illetékes nemzeti hatóság velük szemben határozatot hozott, és ezért felveendők azon személyek, csoportok és szervezetek listájára, amelyekre a 2580/2001/EK tanácsi rendelet vonatkozik.
      I.   SZEMÉLYEK

                  1.

                  AKHNIKH, Ismail (más néven SUHAIB; más néven SOHAIB), született: Amszterdam (Hollandia), 1982.10.22., útlevélszáma: NB0322935 (Hollandia)
                  (A „Hofstadgroep” nevű csoport tagja)

                  2.

                  AOURAGHE, Zine Labidine (más néven Halifa Laarbi MOHAMED; más néven Abed; más néven Abid; más néven Abu ISMAIL), született: Nador (Marokkó), 1978.7.18., útlevélszáma: ESPP278036 (Spanyolország)
                  (A „Hofstadgroep” nevű csoport tagja)

                  3.

                  BOUGHABA, Mohamed Fahmi (más néven Mohammed Fahmi BOURABA; más néven Mohamed Fahmi BURADA; más néven Abu MOSAB), született: Al Hoceima (Marokkó), 1981.12.6.
                  (A „Hofstadgroep” nevű csoport tagja)

                  4.

                  BOUYERI, Mohammed (más néven Abu ZUBAIR; más néven SOBIAR; más néven Abu ZOUBAIR), született: Amszterdam (Hollandia), 1978.3.8.
                  (A „Hofstadgroep” nevű csoport tagja)

                  5.

                  EL FATMI, Nouredine (más néven Nouriddin EL FATMI; más néven Nouriddine ELFATMI; más néven Noureddine EL FATMI; más néven Abu AL KA'E KA'E; más néven Abu QAE QAE; más néven FOUAD; más néven FZAD; más néven Nabil EL FATMI; más néven Ben MOHAMMED; más néven Ben Mohand BEN LARBI; más néven Ben Driss Muhand IBN LARBI; más néven Abu TAHAR; más néven EGGIE), született: Midar (Marokkó), 1982.8.15., útlevélszáma: N829139 (Marokkó)
                  (A „Hofstadgroep” nevű csoport tagja)

                  6.

                  EL MORABIT, Mohamed, született: Al Hoceima (Marokkó), 1981.1.24., útlevélszáma: K789742 (Marokkó)
                  (A „Hofstadgroep” nevű csoport tagja)

                  7.

                  ETTOUMI, Youssef (más néven Youssef TOUMI), született: Amszterdam (Hollandia), 1977.10.20., személyazonosságiigazolvány-száma: LNB4576246 (Hollandia)
                  (A „Hofstadgroep” nevű csoport tagja)

                  8.

                  HAMDI, Ahmed (más néven Abu IBRAHIM), született: Beni Said (Marokkó), 1978.9.5., útlevélszáma: K728658 (Marokkó)
                  (A „Hofstadgroep” nevű csoport tagja)

                  9.

                  WALTERS, Jason Theodore James (más néven Abdullah; más néven David), született: Amersfoort (Hollandia), 1985.3.6., útlevélszáma: NE8146378 (Hollandia)
                  (A „Hofstadgroep” nevű csoport tagja)

            II.   CSOPORTOK ÉS SZERVEZETEK

                  1.

                  Hofstadgroep

                  2.

                  TAK – Teyrbazen Azadiya Kurdistan, más néven Kurdisztáni Szabadság Sólymai vagy Kurdisztáni Szabadság Héjái (Kurdistan Freedom Falcons, Kurdistan Freedom Hawks)

         (1)  HL L 344., 2001.12.28., 93. o.


title: A Tanács (EU) 2017/668 határozata (2016. június 27.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz a Horvát köztársaság Európai Unióhoz történő csatlakozására tekintettel csatolt kiegészítő jegyzőkönyvnek az Európai Unió és tagállamai nevében történő megkötéséről

text:
               8.4.2017

               HU

               Az Európai Unió Hivatalos Lapja

               L 97/1

         A TANÁCS (EU) 2017/668 HATÁROZATA
   (2016. június 27.)
   az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz a Horvát köztársaság Európai Unióhoz történő csatlakozására tekintettel csatolt kiegészítő jegyzőkönyvnek az Európai Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, 207. cikkére, összefüggésben a 218. cikke (6) bekezdése második albekezdése a) pontjának v. alpontjával,
   tekintettel a Horvát köztársaság csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A (EU) 2015/1277 tanácsi határozatnak (2) megfelelően aláírásra került az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, a Horvát köztársaság Európai Unióhoz történő csatlakozásának figyelembevétele céljából készült kiegészítő jegyzőkönyv (a továbbiakban: a kiegészítő jegyzőkönyv), annak megkötésére is figyelemmel.

               (2)

               A kiegészítő jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Unió és tagállamai nevében jóváhagyja az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, a Horvát köztársaság Európai Unióhoz történő csatlakozásának figyelembevétele céljából készült kiegészítő jegyzőkönyvet (3).
   2. cikk
   A Tanács elnöke felhatalmazást kap a kiegészítő jegyzőkönyv 12. cikkének (2) bekezdésében említett értesítés megtételére jogosult személy, illetve személyek kijelölésére.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. június 27-én.

            a Tanács részéről

            az elnök

         M. VAN DAM

      (1)  2016. június 7-i egyetértés.

      (2)  HL L 204., 2015.7.31., 1. o..

      (3)  A kiegészítő jegyzőkönyv szövegét az aláírásról szóló határozattal együtt hirdetik ki.


title: A Tanács határozata (2004. április 21.) az Európai Közösség és az Amerikai Egyesült Államok között létrejött, a tengerészeti felszerelések megfelelőségi bizonyítványainak kölcsönös elismeréséről szóló megállapodás megkötéséről

text:
Fontos jogi nyilatkozat

|

32004D0425

Hivatalos Lap L 150 , 30/04/2004 o. 0042 - 0045

		A Tanács határozata(2004. április 21.)az Európai Közösség és az Amerikai Egyesült Államok között létrejött, a tengerészeti felszerelések megfelelőségi bizonyítványainak kölcsönös elismeréséről szóló megállapodás megkötéséről(2004/425/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával, (3) bekezdése első albekezdése első mondatával és (4) bekezdésével,tekintettel a Bizottság javaslatára,mivel:(1) Az Európai Közösség és az Amerikai Egyesült Államok között létrejött, a tengerészeti felszerelések megfelelőségi bizonyítványainak kölcsönös elismeréséről szóló megállapodást (megállapodás) a Közösség nevében – megkötésére figyelemmel – 2004. február 27-én aláírták.(2) A megállapodás jó működésének biztosítása érdekében meg kell állapítani a megfelelő belső eljárásokat; emiatt a Bizottságot hatáskörrel kell felruházni, hogy végrehajtása tekintetében meghozhasson bizonyos határozatokat.(3) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok között létrejött, a tengerészeti felszerelések megfelelőségi bizonyítványainak kölcsönös elismeréséről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje az(oka)t a személy(eke)t, aki(k) a Közösség nevében jogosult(ak) a megállapodás 21. cikkének (1) bekezdésében meghatározott értesítés továbbítására.3. cikk(1) A Közösséget a megállapodás 7. cikkében meghatározott vegyes bizottságban és a megállapodás 7. cikkének (4) bekezdése szerint esetlegesen létrehozott munkacsoportban a Tanács által kijelölt különbizottság támogatásával a Bizottság képviseli. A különbizottsággal folytatott konzultációt követően a Bizottság tesz eleget a megállapodásban meghatározott értesítéseknek, információcserének és információkéréseknek.(2) A vegyes bizottság által hozandó határozatok tekintetében a Közösség álláspontját a különbizottsággal folytatott konzultációt követően a Bizottság határozza meg.(3) A megállapodás 21. cikk (3) bekezdésének megfelelő felmondására vonatkozó határozatot a Bizottság javaslata alapján, minősített többséggel a Tanács hozza meg.Kelt Luxembourgban, 2004. április 21-én.a Tanács részérőlaz elnökJ. Walsh--------------------------------------------------


title: 2008/784/EK: A Tanács határozata ( 2008. október 2. ) a Közösség által a 2001/549/EK és a 2002/882/EK határozat értelmében a Szerbia és Montenegró Államközösségnek (korábbi nevén Jugoszláv Szövetségi Köztársaságnak) nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről

text:
               10.10.2008

               HU

               Az Európai Unió Hivatalos Lapja

               L 269/8

      A TANÁCS HATÁROZATA

   (2008. október 2.)
   a Közösség által a 2001/549/EK és a 2002/882/EK határozat értelmében a Szerbia és Montenegró Államközösségnek (korábbi nevén Jugoszláv Szövetségi Köztársaságnak) nyújtott hosszú lejáratú kölcsönök tekintetében Montenegró különálló kötelezettségének megállapításáról és Szerbia kötelezettségének ezzel arányos csökkentéséről
   (2008/784/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Jugoszláv Szövetségi Köztársaságnak nyújtandó makroszintű pénzügyi támogatásról szóló, 2001. július 16-i 2001/549/EK tanácsi határozat (2) értelmében a Közösség 225 millió EUR összegű hosszú lejáratú kölcsönt nyújtott a Jugoszláv Szövetségi Köztársaságnak azzal a céllal, hogy biztosítsa a fizetési mérleg egyensúlyának fenntarthatóságát és javítsa az ország tartalékainak helyzetét. A Bizottság 2001 októberében egy részletben folyósította a teljes kölcsönt.

               (2)

               A Jugoszláv Szövetségi Köztársaságnak nyújtandó további makroszintű pénzügyi támogatásról szóló, 2002. november 5-i 2002/882/EK tanácsi határozat (3) értelmében a Közösség 55 millió EUR összegű kölcsönt nyújtott a Jugoszláv Szövetségi Köztársaságnak azzal a céllal, hogy biztosítsa a fizetési mérleg egyensúlyának fenntarthatóságát és javítsa az ország tartalékainak helyzetét. A Bizottság három részletben – 2003. februárjában 10 millió EUR, 2003 szeptemberében 30 millió EUR, 2005. áprilisában 15 millió EUR – folyósította a teljes kölcsönt.

               (3)

               A 2003. február 4-én elfogadott, Szerbia és Montenegró Államközösség alkotmányos alapokmányának értelmében a Jugoszláv Szövetségi Köztársaság Szerbia és Montenegró Államközösségként alakult újjá.

               (4)

               A montenegrói parlament 2006. június 3-án, a Szerbia és Montenegró Államközösség alkotmányos alapokmányának 60. cikke alapján, valamint a 2006. május 21-i montenegrói népszavazást követően elfogadta az ország függetlenségéről szóló nyilatkozatot, amely megállapítja, hogy a Montenegrói Köztársaság független állam, és a nemzetközi jog alapján teljes mértékben jogi személyiséggel rendelkezik.

               (5)

               A szerb parlament 2006. június 5-i határozatában megállapította, hogy a Szerbia és Montenegró Államközösség jogutódja Szerbia.

               (6)

               A Tanács 2006. június 12-i következtetéseiben tudomásul vette a montenegrói parlament nyilatkozatát és a szerb parlament határozatát, és kinyilvánította, hogy az Európai Unió és tagállamai úgy határoztak, hogy Montenegróval mint szuverén, független állammal fejlesztik tovább kapcsolataikat.

               (7)

               Montenegró és Szerbia 2006. július 10-én megállapodást kötött a nemzetközi szervezetekben való tagság szabályozásáról, valamint a pénzügyi eszközök és kötelezettségek felosztásáról, amely szerint a Jugoszláv Szövetségi Köztársaságnak vagy a Szerbia és Montenegró Államközösségnek nyújtott makroszintű pénzügyi támogatási kölcsönök további visszafizetését Szerbia 90, Montenegró pedig 10 %-ban állja, kivéve, ha a végső kedvezményezett elve alapján más százalékos arányt kell alkalmazni.

               (8)

               Montenegró és Szerbia a montenegrói, illetve a szerb központi bankon keresztül folytatja a közösségi kölcsönműveletekből eredő adósságszolgálati kötelezettségek teljesítését.

               (9)

               A Montenegró és Szerbia között 2006. július 10-én kötött megállapodás 4. függeléke szerint a makroszintű pénzügyi támogatási kölcsönökből eredően összesen 6 703 388,62 EUR tartozást terheltek Montenegróra.

               (10)

               A két ország a megállapodásuknak megfelelő 10:90 arányú megosztással összhangban teljesíti adósságszolgálati kötelezettségeit, egy kölcsön kivételével, amelyet a végső kedvezményezett elve alapján törlesztenek (99,47 %-ban Szerbia, 0,53 %-ban Montenegró).

               (11)

               Figyelembe véve Európai Unió és Montenegró mint független állam között fejlesztett kapcsolatokat, főként a Montenegróval létesített európai partnerségben megfogalmazott elvekről, prioritásokról és feltételekről szóló, 2007. január 22-i 2007/49/EK tanácsi határozattal (4) létrehozott európai partnerséget, valamint a visszafizetési időszak hosszúságát, a Bizottságot fel kell hatalmazni a célszerű intézkedések meghozatalára annak biztosítása érdekében, hogy a 2001/549/EK és a 2002/882/EK határozat értelmében nyújtott kölcsönökből eredő kötelezettségek a Montenegró és Szerbia közötti kétoldalú megállapodásnak megfelelő arányban megosztásra kerüljenek a két ország között.

               (12)

               Montenegró és Szerbia e határozat alapján nem jogosult további makroszintű pénzügyi támogatásra.

               (13)

               Javaslatának benyújtása előtt a Bizottság konzultációt folytatott a Gazdasági és Pénzügyi Bizottsággal.

               (14)

               E határozat elfogadásához a Szerződés a 308. cikken kívül más jogalapot nem határoz meg,

         ELFOGADTA EZT A HATÁROZATOT:
   1. cikk
   (1)   Montenegró különálló kötelezettséget vállal az alaptőke, a kamat és az adósságszolgálathoz kapcsolódó költségek megfizetésére a Szerbia és Montenegró Államközösségnek (korábbi nevén Jugoszláv Szövetségi Köztársaságnak) a 2001/549/EK és a 2002/882/EK határozat értelmében nyújtott, összesen 280 millió EUR hosszú lejáratú közösségi kölcsönből 6 703 388,62 EUR vonatkozásában.
   (2)   A Gazdasági és Pénzügyi Bizottsággal folytatott konzultációt követően a Bizottság e célból felhatalmazást kap egy külön kölcsönmegállapodás aláírására Montenegróval a Montenegróra terhelt összegek tekintetében, alapvetően az alább felsorolt hatályos kölcsönmegállapodások feltételeinek megfelelően:

               —

               az Európai Közösség és a Jugoszláv Szövetségi Köztársaság közötti 2001. szeptember 17-i kölcsönmegállapodás,

               —

               az Európai Közösség és a Jugoszláv Szövetségi Köztársaság közötti 2002. december 13-i kölcsönmegállapodás,

               —

               az Európai Közösség és a Szerbia és Montenegró Államközösség közötti 2003. július 25-i kiegészítő kölcsönmegállapodás, és

               —

               az Európai Közösség és a Szerbia és Montenegró Államközösség közötti 2005. április 7-i kiegészítő kölcsönmegállapodás.

         A kamatlábnak, továbbá a kamatfizetés és a tőketörlesztés esedékességeinek azonosnak kell lenniük az e bekezdésben említett megállapodásokhoz csatolt kölcsönszerződésekben szereplő kamatlábbal és esedékességekkel.
   (3)   Ez a határozat nem jogosítja fel Montenegrót a Közösség által nyújtott további makroszintű pénzügyi támogatásra.
   2. cikk
   (1)   Az 1. cikk (2) bekezdésében említett, a Közösség és Montenegró közötti különálló kölcsönmegállapodás aláírásával Szerbiának mint a Szerbia és Montenegró Államközösség jogutódjának a Közösséggel szembeni kötelezettségei megfelelően csökkennek.
   (2)   A Bizottság felhatalmazást kap az 1. cikk (2) bekezdésében felsorolt hatályos kölcsönmegállapodások módosítását célzó megállapodás kötésére Szerbiával.
   (3)   Ez a határozat nem jogosítja fel Szerbiát a Közösség által nyújtott további makroszintű pénzügyi támogatásra.
   3. cikk
   (1)   Az 1. cikkben előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Montenegró viseli.
   (2)   A 2. cikkben előirányzott megállapodások megkötésével és végrehajtásával kapcsolatban a Közösség számára felmerült költségeket és kiadásokat Szerbia viseli.
   4. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Luxembourgban, 2008. október 2-án.

            a Tanács részéről

            az elnök

         X. BERTRAND

      (1)  2008. szeptember 2-i vélemény (a Hivatalos Lapban még nem tették közzé).

      (2)  HL L 197., 2001.7.21., 38. o.

      (3)  HL L 308., 2002.11.9., 25. o.

      (4)  HL L 20., 2007.1.27., 16. o.


title: A Tanács határozata (2016. június 16.) a Közösségi Növényfajta-hivatal fellebbezési tanácsa elnökhelyettese megbízatásának megújításáról

text:
               21.6.2016

               HU

               Az Európai Unió Hivatalos Lapja

               C 223/5

         A TANÁCS HATÁROZATA
   (2016. június 16.)
   a Közösségi Növényfajta-hivatal fellebbezési tanácsa elnökhelyettese megbízatásának megújításáról
   (2016/C 223/06)
   AZ EURÓPAI UNIÓ TANÁCSA,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 47. cikke (1) bekezdésére,
   mivel:

               (1)

               A 2011. július 12-i határozattal (2) a Tanács Sari Kaarina HUKKÁ-t nevezte ki a Közösségi Növényfajta-hivatal (a továbbiakban: a hivatal) fellebbezési tanácsa elnökhelyettesének.

               (2)

               Sari Kaarina HAUKKA hivatali ideje 2016. október 14-én lejár.

               (3)

               2016. május 4-én a hivatal igazgatási tanácsa kedvező véleményének kézhezvételét követően a Bizottság javasolta Sari Kaarina HAUKKA kinevezésének megújítását,

         ELFOGADTA EZT A HATÁROZATOT:
   1. cikk
   A Tanács 2016. október 15-ével kezdődően, ötéves időtartamra megújítja Sari Kaarina HAUKKÁ-nak, mint a Közösségi Növényfajta-hivatal fellebbezési tanácsa elnökhelyettesének a kinevezését.
   2. cikk
   A Tanács felhatalmazza a Közösségi Növényfajta-hivatal igazgatási tanácsának elnökét, hogy az 1. cikk végrehajtásához szükséges valamennyi intézkedést meghozza.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. június 16-án.

            a Tanács részéről

            az elnök

         L. F. ASSCHER

      (1)  HL L 227., 1994.9.1., 1. o.

      (2)  A Tanács határozata (2011. július 12.) a Közösségi Növényfajta-hivatal fellebbezési tanácsa elnökhelyettesének kinevezéséről (HL C 209., 2011.7.15., 17. o.).